open-index/open-wikipedia-markdown huggingface dataset:
Մարկուս Շուբերտ

**Մարկուս Շուբերտ** (, ), գերմանացի ֆուտբոլիստ, «Այնտրախտ Ֆրանկֆուրտ» ֆուտբոլային ակումբի դարպասապահն է։

## Ակումբային կարիերա
Շուբերտը «Լոկ Նեսսեն», «Ռեզաեր» և Դրեզդենի «Դինամո» ֆուտբոլային ակումբների սանն է եղել։ 2015 թ. նոյեմբերի 28-ին դարպասապահը իր առաջին խաղն է անցկացնում Գերմանիայի երրորդ լիգայում, երբ թիմը մրցում էր «Պրոյսսեն» ակումբի հետ։ Մրցաշրջանի արդյունքներով դարպասապահը կարողանում է օգնել իր թիմին խաղալու ավելի բարձր դիվիզիոնում։ 2018 թ. հունվարի 25-ին իր առաջին խաղն է անցկացնում Երկրորդ Բունդեսլիգայում, երբ թիմը մրցում էր «Սանկտ-Պաուլի» ակումբի հետ։ 2019 թ. ամռանը դարպասապահը 4 տարվա պայմանագիր է կնքում «Շալկե 04» ակումբի հետ։ Բունդեսլիգայում իր առաջին խաղն անցկացնում է դեկտեմբերի 15-ին, երբ թիմը մրցում էր Ֆրանկֆուրտի «Այնտրախտ» ակումբի հետ։

## Ազգային հավաքականի կազմում
2015 թ. Շուբերտը Գերմանիայի մինչև 17 տարեկանների ազգային հավաքականի կազմում կարողանում է դառնալ Բուլղարիայում անցկացված Եվրոպայի առաջնության փոխչեմպիոն։ Բայց այդ մրցաշարում նա պահեստային դարպասապահ էր և խաղադաշտ դուրս չի գալիս։ Նույն տարում Շուբերտը մասնակցում է նաև Չիլիում Աշխարհի առաջնությանը, բայց այստեղ ևս խաղադաշտ դուրս չի գալիս։

2016 թ. դարպասապահը մինչև 19 տարեկանների ազգային հավաքականի կազմում մասնակցում է Եվրոպայի առաջնությանը, բայց խաղադաշտ դուրս չի գալիս։

2019 թ. մինչև 21 տարեկանների ազգային հավաքականի կազմում մասնակցում է Իտալիայում անցկացված Եվրոպայի առաջնությանը, բայց խաղադաշտ դուրս չի գալիս։

## Նվաճումներ
 **Գերմանիա (մինչև 17)**
* Եվրոպայի առաջնության փոխչեմպիոն - 2015

## Ծանոթագրություններ

## Արտաքին հղումներ
* Շուբերտը soccerway.com կայքում
* Շուբերտը fussballdaten.de կայքում
* Շուբերտը transfermarkt.com կայքում
* Շուբերտը worldfootball.net կայքում
* Շուբերտը dfb.de կայքում

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Պադերբորնի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Շյուքյուր Համիդով

**Շյուքյուր Նարիման օղլու Համիդով** (, ապրիլի 1, 1975, Արմուդլու, Կուբաթլուի շրջան, Ադրբեջանական ԽՍՀ, ԽՍՀՄ - հոկտեմբերի 22, 2020, Քաշաթաղի շրջան, Արցախի Հանրապետություն), ադրբեջանցի ռազմական գործիչ, Ադրբեջանի զինված ուժերի գնդապետ, քառօրյա պատերազմի և 2020 թվականի հայ-ադրբեջանական պատերազմի մասնակից, Ադրբեջանի ազգային հերոս։

Շուքուր Համիդովը ծնվել է Խորհրդային Ադրբեջանի Կուբաթլուի շրջանում։

Զոհվել է 2020-ի հոկտեմբերի 22-ին հայ-ադրբեջանական պատերազմի ժամանակ։

## Պարգևներ և կոչումներ
Շյուքուր Համիդովը 2016 թվականի ապրիլի 19-ին Ադրբեջանի նախագահ Իլհամ Ալիևի կողմից արժանացել է երկրի բարձրագույն՝ Ադրբեջանի ազգային հերոս կոչմանը։

## Ծանոթագրություններ

Կատեգորիա:Ադրբեջանի ազգային հերոսներ
Քիմ Յու Գյոմ

**Քիմ Յու Գյոմ** (, , ), հարավկորեացի երգիչ, պարող, երգերի հեղինակ և երաժշտական պրոդյուսեր։ Հանդիսանում է հարավկորեական GOT7 բոյ բենդի գլխավոր պարողը, վոկալիստը և ամենաերիտասարդ մասնակիցը, ինչպես նաև մտնում է Jus2-ի կազմի մեջ։

## Կենսագրություն
Յուգյոմը ծնվել է 1997 թվականի նոյեմբերի 17-ին Հարավային Կորեայի Գյոնգի նահանգի Նամյանջու քաղաքում։ Ունի ավագ եղբայր։ Յուգյոմը դեռ տարրական դպրոցից հետաքրքրվել է երաժշտությամբ և շատ հաճախ սովորել է հայտնի կատարողների խորեոգրաֆիան։ Շուտով նրա պարային վիդեոները գրավել են JYP Entertainment-ի աշխատակիցներից մեկի ուշադրությունը։ Պաշտոնապես նա դարձել Է գործակալության թրեյրին 2010 թվականի վերջին և 2011 թվականի սկզբին։

Յուգյոմը ավարտել է Հանլիմ արվեստի դպրոցը։

## Անձնական կյանք
Յուգյոմը (ԲեմԲեմի հետ միասին) «97-լայն»-ի անդամ է (այդոլներ, որոնք ծնվել են 1997 թվականին)։ Յուգյոմը և BTS խմբի Չոն Չոնգուկը մտերիմ ընկերներ են, նաև լավ հարաբերությունների մեջ է Մինգյուի, Դիեյթի և Դոքյոմի (Seventeen), Չա Ըն Ուի (Astro) և Չհոհյոնի (NCT) հետ։

## Սկավառակագրություն

## Երգերի հեղինակ

## Ֆիլմագրություն

### Ռեաիլիթի ռոու

## Ծանոթագրություններ

Կատեգորիա:Երաժշտական պրոդյուսերներ
Կատեգորիա:Երգերի հեղինակներ
Կատեգորիա:Հարավկորեացի երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Նորման Ռեյ Բրիդուել

**Նորման Ռեյ Բրիդուել** (, ), ամերիկացի գրող և ծաղրանկարիչ, ով առավել հայտնի է իր "Քլիֆֆորդը` մեծ կարմիր շուն" գրքով։

Բրիդուելը ծնվել է 1928 թվականի փետրվարի 15-ին Ինդիանա նահանգի Կոկոմո քաղաքում, Լեոնայի և Վերնա Բրիդուելների ընտանիքում ։ Նա ավարտել է Կոկոմոյի միջնակարգ դպրոցը 1945 թվականին ապա ուսումը շարունակել Է Նյու Յորքի Կուպեր Յունիոնի անվան արվեստի դպրոցում և ավարտել է Ինդիանայի համալսարանը։

## Կարիերա
Բրիդուելը  հավաքվել է մի պորտֆել և փորձել է հրապարակել մանկական գրքեր, սակայն մերժվել է մոտ տասնհինգ հրատարակչությունների կողմից:Նրա ամենահայտնի ստեղծագործությունը կոչվում է "Քլիֆֆորդը` մեծ կարմիր շուն", որը դասվում է 40 ամենաշատ վաճառվող գրքերի շարքին։

Բրիդուելի մյուս հաջող գրքերի շարքում են ներառված  "Վհուկի տան դուռը " և "Փոքրիկ ընտանիքը" մանկական գրքերը։ Նրա գրքերը լույս են տեսել ավելի քան 126 մլն օրինակով ՝ 13 լեզուներով։

## Անձնական կյանք
1962 թվականին Բրիդուելն ամուսնացել է Նորմա Հովարդի հետ, և ունեցել են երկու երեխաներ` Էլիզաբեթը և Թիմը ։ Մինչ նրա մահը նրանք ունեցել են երեք թոռնիկ։

Բրիդուելներն 1969 թվականից մինչև նրա մահը ապրել են Էդգարթաունում `Մարտաս-Վինյարդ գյուղում։

## Մահ
Բրիդուելը մահացել է 2014 թվականի դեկտեմբերի 12-ին ՝ 86 տարեկան հասակում։ Նրա հուղարկավորությունը տեղի է ունեցել Էդգարթաուն քաղաքում:Նրա աճյունը հանձնվեց նրա որդուն ՝ Թիմին։

## Ծանոթագրություններ

## Արտաքին հղումներ
* 

Կատեգորիա:Ամերիկացի գրողներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի մանկագիրներ
Կատեգորիա:Ամերիկացի պատկերազարդողներ
Նիլ Սթրաուս

**Նիլ Սթրաուս** (, հայտնի է նաև Style և Chris Powles, ), ամերիկացի գրող, լրագրող և բլոգեր։ Շատերին հայտնի է որպես «The Game: Penetrating the Secret Society of Pickup Artists» գրքի հեղինակ, որտեղ նա գրում է իր ճամփորդության, պիկապ ընկերության, իր պիկապեր դառնալու մասին։ Հանդիսանում է «Rolling Stone» և Նյու Յորք Թայմս ամսագրերի հեղինակներից մեկը։

## Կենսագրություն
Չիկագոյի մասնավոր դպրոցն ավարտելուց հետո Սթրաուսը սովորել է Վասարի քոլեջում։ Իր գործունեությունը սկսել է ավանգարդիստական «Ear» լրագրում, մինչև «Village Voice»-ին անցնելը, որտեղ կատարել է ամեն ինչ՝ սկսած խմբագրի օգնականից մինչև փաստերի ստուգողի աշխատանք։ Հետո Ջոն Պերելսի (Jon Pareles) կողմից հրավիրվում է «The New York Times»՝ որպես երաժշտական քննադատ, ուր վարել է փոփ մշակույթին նվիրված հատուկ էջ։ Այնուհետև Յան Ուեների (Jann Wenner) կողմից հրավեր է ստացել աշխատելու «Rolling Stone» ամսագրի խմբագրի օգնական և հասել մեծ հաջողությունների։ Սթրաուսը «ASCAP Deems Taylor Award-»ի կողմից մրցանակի է արժանացել Քուրդ Քոբեյն ինքնասպանության մասին «Rolling Stone»-ում հրատարակված, ինչպես նաև Էրիկ Կլեպտոնի մասին «The New York Times»-ում տպագրված հոդվածների համար։ Բացի դրանից նկարահանվել է Բեքի «Sexx Laws» երգի տեսահոլովակում։
 
Նիլ Սթրաուսը մեկն է գրականության այն մշակներից, ում՝ հայտնիների մասին գրված գրքերը դարձել են բեսթսելլերներ։

* The Long Hard Road Out Of Hell (Մերիլին Մենսոն),
* The Dirt (Mötley Crüe),
* How to Make Love Like a Porn Star: A Cautionary Tale (Ջենա Ջեյմսոն) 
* Don’t Try This At Home (Դեյվ Նավարո)

Նիլ Սթրաուսը գրել է «The Game: Penetrating the Secret Society of Pickup Artists» (ISBN 0-06-055473-8) գիրքը պիկապերնեի ընկերության մասին։   2005 թվականին, անմիջապես ԱՄՆ-ում հրատարակվելուց հետո, գիրքը մի ամբողջ ամիս եղել է «The New York Times» ամսագրի բեսթսելլերների ցանկում և զբաղեցրել է առաջին տեղը «Amazon»-ի վարկանշային սանդղակում։

Նիլը նաև մասնակցել է «30 Seconds To Mars»-ի «Up in the air» երգի նկարահանումներին։

## Ծանոթագրություններ

## Արտաքին հղումներ
* Сайт автора
* http://www.stylelife.com/ 

Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի կենսագիրներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի բլոգերներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի հրեաներ
Պաուլինա Քելլոգ Վրայթ Դևիս

**Պաուլինա Քելլոգ Վրայթ Դեյվիս** (), ամերիկացի աբոլիցիոնիստ, սուֆրաժիստ և մանկավարժ։ Նոր Անգլիայի կանանց ընտրական իրավունքի ասոցիացիայի հիմնադիրներից մեկը։

## Վաղ կյանք
Դեյվիսը ծնվել է Նյու Յորքի Բլումֆիլդ քաղաքում կապիտան Էբենեզեր Քելլոգի և Փոլի (Սաքսթոն) Քելլոգի ընտանիքում։ Ընտանիքը 1817 թվականին տեղափոխվել է Նիագարայի ջրվեժի մոտակայքում բնակվելու։ Ծնողները երկուսն էլ մահացել են, իսկ նա մորաքրոջ հետ ապրել է Նյու Յորքի Լե Ռոյ քաղաքում։ Միացել է երիցական եկեղեցուն, չնայած գտնում էր, որ եկեղեցին թշնամական է ազատ կանանց հանդեպ։ Ցանկացել է դառնալ միսիոներ, բայց եկեղեցին թույլ չի տվել միայնակ կանանց միսիոներ դառնալ։

## Հետագա կյանք
Դեվիսը 1833 թվականին ամուսնացել է Ֆրենսիս Վրայթի հետ, որը եղել է վաճառական Նյու Յորքի Ուտիկա նահանգի բարեկեցիկ ընտանիքից։ Նրանք երկուսն էլ ունեցել են նման տեսակետներ և երկուսն էլ հրաժարվել են իրենց եկեղեցուց՝ բողոքելով դրա ստրկամետ դիրքորոշման դեմ, և ծառայել են Նյու Յորքի կենտրոնական հակաիշխանական ընկերության գործադիր կոմիտեում։ 1835 թվականին Դեյվիսն ու նրա ամուսինը Ուտիկայում կազմակերպել են հակաստրկության համագումար։ Նրանք նաև աջակցել են կանանց իրավունքների բարեփոխումներին՝ համագործակցելով Սյուզան Բ․ Էնթոնիի, Էլիզաբեթ Քեդի Սթենթոնի և Էռնեստին Ռոուզի հետ։ Այս ժամանակահատվածում Դեյվիսը ուսումնասիրել է կանանց առողջությունը։ Ֆրենսիս Վրայթը մահացել է 1845 թվականին, և զույգը երեխաներ չի ունեցել։

Դեվիսը ամուսնու մահից հետո տեղափոխվել է Նյու Յորք՝ բժշկություն սովորելու։ 1846 թվականին դասախոսություններ է կարդացել կանանց անատոմիայի և ֆիզիոլոգիայի վերաբերյալ։ Ներմուծել է բժշկական մանեկենը և շրջել է Միացյալ Նահանգների արևելքում՝ դասավանդելով կանանց և հորդորելով նրանց դառնալ բժիշկ։ 1849 թվականին ամուսնացել է Ռոմ Այլենդի նահանգի Պրովիդենս քաղաքի դեմոկրատ Թոմաս Դեվիսի հետ և նրանք ունեցել են երկու դուստր։

1850 թվականին Դեյվիսը սկսեց իր ուժերը կենտրոնացնել կանանց իրավունքների վրա։ Դադարեցրել է դասախոսություններ կարդալ և օգնել է կազմակերպել Կանանց իրավունքների առաջին ազգային կոնվենցիան Մասաչուսեթս նահանգի Ուորսթեր քաղաքում, որին նախագահել է և հանդես եկել բացման խոսքով, 1850-1858 թվականներին եղել է կանանց իրավունքների ազգային կենտրոնական կոմիտեի նախագահը։ 1853 թվականին սկսել է խմբագրել կանանց *«Ունա*» թերթը՝ 1855 թվականին պատասխանատվությունը հանձնելով Քերոլայն Հիլի Դալին։

Դևիսը եղել է Նոր Անգլիայի ընտրական իրավունքի կանանց ասոցիացիայի հիմնադիրներից։ Երբ խումբը պառակտվել է Սյուզան Բ. Էնթոնիի հետ միասին դարձել է Կին ընտրողների ազգային ասոցիացիայի անդամ։

Դևիսը մահացել է 1876 թվականի օգոստոսի 24-ին, Ռոդ Այլենդ նահանգի Պրովիդենս քաղաքում, իր 63-րդ տարեդարձից տասնյոթ օր անց։

## Ծանոթագրություններ

Կատեգորիա:Ամերիկացի սուֆրաժիստներ
Կատեգորիա:Ամերիկացի մանկավարժներ
Կատեգորիա:Կանանց իրավունքների իրավապաշտպաններ
Կատեգորիա:Ամերիկացի գրողներ
Կատեգորիա:Ամերիկացի խմբագիրներ
Կատեգորիա:Ամերիկացի հասարակական գործիչներ
Միսս Տիեզերք 2018

**«Միսս  Տիեզերք 2018»**, ամենամյա «Միսս Տիեզերք» մրցույթի 67-րդ թողարկումը, որն անցկացվել է Թաիլանդի մայրաքաղաք Բանգկոկում։ Մրցույթի հաղորդավարները եղել են Սթիվ Հարվին, մոդել Էշլի Գրեմը, հեռուստատեսային աստղ Քարսոն Քրեսլին և մեկնաբան Լու Սիերան։ Ամերիկացի երգիչ Նի Յոն ելույթ է ունեցել մրցույթի ժամանակ։

Մրցույթին մասնակցել են 94 երկիր՝ գերազանցելով 2017 թվականի ռեկորդը (92 երկիր)։ Իսպանիայի ներկայացուցիչ Անխելա Պոնսեն դարձել է առաջին տրանսգենդերը, որը մասնակցել է գեղեցկության այս մրցույթին։

## Վայր
«Միսս Տիեզերքի» կազմակերպիչները բանակցություններ են վարել Չինաստանում «Միսս Տիեզերք 2018» մրցույթի անցկացման վերաբերյալ։ Բանակցությունները ձախողվել են, երբ չինացիները հրաժարվել են հեռարձակել մրցույթը` Չինաստանի ևՄիացյալ Նահանգների միջև ժամանակային մեծ տարբերության պատճառով։ Դրանից հետո կազմակերպիչները բանակցություններ են սկսել Ֆիլիպինների հետ։

2018 թվականի ապրիլին Ֆիլիպինների զբոսաշրջության քարտուղար Վանդա Տուլֆո Թեոն Ֆիլիպինների նախագահ Ռոդրիգո Դուտերտեի հետ խոսել է 2018 թվականի նոյեմբերին Բորակայում մրցույթ անցկացնելու հնարավորության մասին։ Մայիսի 6-ին Տուլֆո Թեոն հայտարարել է որ Ֆիլիպինները 90%-ով կհյուրընկալի մրցույթը, և մրցույթի հովանավորը կլինի *LCS Holdings Inc* ընկերությունը։ Սակայն հետագայում հայտարարվել է որ Ֆիլիպինները չի պատրաստվում հյուրընկալել մրցութը։

2018 թվականի հուլիսի 31-ին կազմակերպիչները Պաուլա Շուգարտինը Բանգկոկի արվեստի և մշակույթի կենտրոնի կոնֆերանսում հայտարարել են, որ գեղեցկության մրցույթը տեղի կունենա դեկտեմբերի 17-ին Թաիլանդի մայրաքաղաք Բանգկոկում։ Այս քաղաքում գեղեցկության մրցույթը երկու անգամ անցկացվել է 1992 և 2005 թվականներին։

## Մրցույթ
### Ձևաչափ
Կիսաեզրափակիչ անցած մասնակիցները ընտրվել են փակ հարցազրույցի և նախնական մրցույթի միջոցով, որը տեղի է ունեցել եզրափակչից մի քանի օր առաջ։ Ամեն մայրցամաքից ընտրվել է հինգ մասնակից։ Թոփ 20-ում հայտնված մասնակիցները 15 վայրկյան տևողությամբ տեսանյութեր են պատրաստել ժյուրիների և հանդիսատեսի համար և պատմել իրենց մասին, որից հետո ժյուրին ընտրել է թոփ 10-ը, որոնք ներկայացել են լողազգեստով և երեկոյան զգեստով։ Այնուհետև ընտրվել է թոփ 5-ը, և մասնակիցները պատասխանել են հարցերի, որի արդյունքում ընտրվել են եզրափակիչ անցնող 3 մասնակիցները։

Այս գեղեցկության մրցույթում հեռուստադիտողների համար առցանց քվեարկություն չի եղել։

### Ժյուրի
Ինչպես նախնական մրցույթի, այնպես էլ վերջնական հեռուստահաղորդման համար կազմվել է յոթ կանանցից բաղկացած ժյուրիի կազմ.

* Լիլիանա Գիլ՝ Վալլետտա, կոլումբիա-ամերիկյան գործարար
* Ջեյնե Ինգրամ՝ ամերիկյան քաղաքական գործիչ և Միսս Նյու Ջերսի
* Մոնիկ Լուիլիր՝ ֆիլիպինո-ամերիկացի մոդելավորող
* Միշել ՄակԼին՝ Միսս Տիեզերք 1992
* Իման Օուբու՝  ամերիկացի գիտնական, գործարար և գեղեցկության մրցույթի նախկին սեփականատեր
* Բուի Սիմոն՝  Միսս Տիեզերք 1988
* Ռիշել Սինգսոն Միշել՝ ֆիլիպինյան գործարար և ճարտարապետ

## Մասնակիցներ

## Արդյունքներ

## Ծանոթագրություններ

Կատեգորիա:Գեղեցկության մրցույթներ
Կատեգորիա:Միսս Տիեզերք
Նոլիվուդ

**Նոլիվուդ** (), նմանակման եղանակով ստեղծված եզրույթ, որով ի սկզբանե բնորոշվել է Նիգերիայի կինոարտադրությունը։ Առաջին անգամ գործածվել է 2000-ական թվականների սկզբներին,  *[[The New York Times]]*-ում լույս տեսած մի հոդվածում։ Սկսած 2009 թվականից՝ Նիգերիան համարվում է աշխարհի կինեմատոգրաֆիական խոշորագույն երկրներից մեկը՝ տարեկան այստեղ թողարկվող կինոնկարների քանակը նկատի առնելով: Այդ ցուցանիշով զիջելով միայն հնդկական Բոլիվուդին և գերազանցելով մինչև անգամ ամերիկյան նշանավոր Հոլիվուդին՝ Նոլիվուդն ամեն տարի ընդհանուր առմամբ թողարկում է շուրջ երկու հազար տեսաֆիլմ, որոնց ընդհանուր արժեքը կազմում է մոտավորապես քսան միլիոն եվրո, իսկ մշտական հանդիսատեսների քանակը՝ ավելի քան 150 միլիոն մարդ։

## Անվանումը
*Նոլիվուդ* անվանումն առաջացել է հնդկական *Բոլիվուդ*-ի նմանությամբ, որտեղ ամերիկյան կինոարտադրության նշանավոր կենտրոն Հոլիվուդի անվանումից առանձնացվել է -*ոլիվուդ* մասը և առջևից դրան ավելացվել է հնդկական Բոմբեյ քաղաքի անվան առաջին հնչյունն ու տառը՝ *Բ*-ն։ Նոլիվուդի պարագայում էլ -*ոլիվուդ*-ին առջևից ավելացվել է *Նիգերիա* անվան առաջին տառ-հնչյունը՝ *Ն*-ն։

## Վերջին տարիների լավագույն կինոնկարները
200px|մինի|Նոլիվուդի անվանի դերասանուհիներից մեկը՝ Ժենևիև Նաջին
# *The Wedding Party (film, 2016) *
# *Beyoncé, The President's Daughter* (2006)
# *Brain box* (2006)
# *Blood on Ice* (2006)
# *Above Death: In God We Trust* (2003)

### Նշանավոր դերասան-դերասանուհիներ
* Ժենևիև Նաջի
* Ջոզեֆ վան Վիկեր
* Նադիա Բուարի
* Փեյշընս Օզոկվոր
* Ռեմզի Նյուա

## Իրադարձություններ
* Աֆրիկյան կինոակադեմիայի մրցանակաբաշխություն 
* Best of Nollywood Awards
* Նոլիվուդյան կինոնկարների մրցանակաբաշխություն
* Africa Magic Viewers' Choice Awards

## Պատկերասրահ

Filming a nollywood movie titled the lion.jpg
Shooting a nollywood movie in Awka.jpg
A film set in Nollywood Awka.jpg
Visual effects scene in a Nollywood movie.jpg


## Ծանոթագրություններ

## Գրականություն
* Nollywood made in Nigeria | périodique=Le Monde  | jour=16 | mois=mai | année=2008 | auteur1=Catherine Bédarida | url texte= https://www.lemonde.fr/vous/article/2008/05/16/nollywood-made-in-nigeria_1045731_3238.html#3mFoOD75QHXP6J8D.99 }}.
* Chris Abani, Pieter Hugo, Zina Saro-Wiwa et Stacy Hardy - Nollywood,  éditeur=Prestel Pub | année=2009 | pages totales=120 | passage=112 | isbn=978-3-7913-4312-9 | isbn2=3-7913-4312-2}}
* Sophie Bouillon -   Nollywood sur un boulevard, périodique = Libération.fr, 28 avril 2015, http://next.liberation.fr/cinema/2015/04/28/nollywood-sur-un-boulevard_1274525 
* Uchenna Onuzulike -  Nollywood : the emergence of the Nigerian videofilm industry and its representation of Nigerian culture, éditeur=Clark University, 2008
* Pierre Barrot -  Nollywood,  le phénomène vidéo au Nigeria, Paris/Budapest, éditeur=Éditions L'Harmattan, collection=Images plurielles, année=2005, isbn=2-7475-7971-9, isbn2=9782747579711, https://books.google.com/books?id=SZPpJv3eLQEC&printsec=frontcover
* Ouvrages et articles du professeur Hyginus Ekwuazi, enseignant au  de l'Université d'Ibadan.
* Ouvrages et articles du journaliste Jonathan Haynes.
* Ouvrages et articles du professeur Onookome Okome, de l'université de Calabar

## Արտաքին հղումներ

Կատեգորիա:Կինեմատոգրաֆիա
Կատեգորիա:Նիգերիայի մշակույթ
Գարեգին Պողոսյան

**Գարեգին Սամվելի Պողոսյան** (), հայ ռազմական գործիչ, Հայաստանի զինված ուժերի գեներալ, 2023 թվականի հունվարի 19-ից Հայաստանի զինված ուժերի 2-րդ բանակային կորպուսի հրամանատար։ Հայաստանի ազգային հերոս։

## Պարգևներ և կոչումներ
2020 թվականի հոկտեմբերի 22-ին Հայաստանի նախագահը հիմք ընդունելով վարչապետ Նիկոլ Փաշինյանի միջնորդությունը, Հայրենիքի պաշտպանության և անվտանգության ապահովման գործում մատուցած բացառիկ ծառայությունների, մարտական գործողությունների ընթացքում ցուցաբերած անձնվիրության և արիության համար գնդապետ Գարեգին Պողոսյանին պարգևատրել է Հայրենիքի շքանշանով՝ շնորհելով Հայաստանի ազգային հերոս կոչումը։

## Ծանոթագրություններ

Կատեգորիա:Հայաստանի ազգային հերոսներ
Շուբրա ալ Խեյմա

**Շուբրա ալ Խեյմա** (), Եգիպտոսի բնակչության թվով չորրորդ քաղաքն է, որը գտնվում է Քալյուբիա մուհաֆազում։ Այն գտնվում է Կահիրեի հյուսիսում և նրա քաղաքային ագլոմերացիայի մաս է կազմում։ 1940-ական թվականներից ի վեր քաղաքը բնակեցվում է մոտակա գործարանների բանվորների և նրանց ընտանիքների կողմից։ Այժմ քաղաքը Կահիրեի խիստ ընդլայնված հյուսիսային ծայրամասն է, որտեղ հավաքվում են գյուղից եկած միգրանտները։ Ընդհանուր բնակչությունը կարող է հասնել ավելի քան 3,5 միլիոնի։ Հիմնական տեսարժան վայրը շատրվանների պալատն է։ Քաղաքը Կահիրեի հետ կապված է մետրոյի ստորգետնյա գծով։

## Պատմություն
Քաղաքը համեմատաբար երիտասարդ է և առաջացել է 19-րդ դարի առաջին կեսին։ 1800-ականների սկզբին Եգիպտոսի Օսմանյան փոխարքա Մուհամեդ Ալիին այստեղ ամառային պալատ կառուցեց՝ հիմք դնելով քաղաքի զարգացմանը։ Նա նաև կառուցեց ջրանցքներ և ախոռներ ձիաբուծության համար։

## Բնակչության զարգացում

## Արդյունաբերություն
Շուբրա ալ Խեյման Եգիպտոսի ամենամեծ և ամենահին արդյունաբերական քաղաքներից մեկն է։ Մինչ Ալ Աշիր մին Ռամադան, Սադաթ և Մեդինա Սիտատ Օկտոբեր քաղաքների ստեղծումը, Շուբրա ալ Խեյմա քաղաքը Եգիպտոսի հիմնական արդյունաբերական կենտրոնն էր։ Տեքստիլ գործարաններից շատերը այստեղ են տեղակայված։

«Ասկո» ամենամեծ գործարանը մասնագիտացած է բրդյա թելերի մանման, հյուսման և բամբակի մշակման արտադրության մեջ։ Մինչ ձեռնարկության վաճառքը «Crystal Asfour» ֆիրմային, Մահալա էլ Կուբրայի գործարանից հետո, Եգիպտոսի ամենամեծ գործարաններից մեկն էր։ Այսօր «Crystal Asfour» ընկերությունը Եգիպտոսում ամենախոշորն է բյուրեղապակու արտադրությամբ զբաղվող, որի աշխատակիցների թիվը մոտենում է 40 000-ի։

Բացի այդ, քաղաքում կան պատրաստի հագուստի մի քանի խոշոր գործարաններ։

## Պատկերասրահ

القناطر الخيرية - القليوبية.jpg|Էլ Քանաթեր էլ Խայրիա, Քալյուբիայի նահանգապետարան
ShubraPalaceGarden.jpg|Շուբրա քաղաքում Մուհամեդ Ալիի պալատի այգիները
Koliet El Zeraa Metro Station - panoramio.jpg|«Koliet El Zeraa» մետրոյի կայարան
ShubraPalaceFacade.jpg|Մուհամեդ Ալի պալատ


## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Եգիպտոսի բնակավայրեր
Կատեգորիա:Եգիպտոսի քաղաքներ
Կատեգորիա:Կահիրե
Սուրեն Սարդարյան

**Սուրեն Լևոնի Սարդարյան** (), հայ մանկավարժ։ ԽՄԿԿ անդամ (1944): Տեխնիկական գիտությունների թեկնածու (1966): ՀԽՍՀ վաստակավոր ինժեներ։ Հայրենական մեծ պատերազմի մասնակից։

## Կենսագրություն
Սուրեն Սարդարյանը ծնվել է 1918 թվականին, Արարատի շրջանի Արարատ գյուղում։ Սովորել է հայրենի գյուղի դպրոցում, 1934- 1936 թվականներին՝ Երևանի ինդուստրիալ բանֆակում, այնուհետև ընդունվել է Երևանի  Կառլ Մարքսի անվան պոլիտեխնիկական ինստիտուտի հիդրոտեխնիկական ֆակուլտետը, որի տեսական դասընթացը, առանց դիպլոմային պաշտպանության, ավարտել է 1941 թվականին։ Պոլիտեխնիկական ինստիտուտում սովորելիս, սկսած 1937 թվականից մինչև Մեծ հայրենականը, Սարդարյանը միաժամանակ աշխատել է Երևանի լեռնամետալուրգիական տեխնիկումում, դասավանդել է տեխնիկական մեխանիկա և գեոդեզիա։ Այդ ժամանակաշրջանում նա աշխատել է նաև Ա. Թամանյանի անվան շինարարական տեխնիկումում՝ դասավանդելով նույն առարկաները, մաթեմատիկա է դասավանդել երեկոյան մասսայական դպրոցներում։

Հայրենական պատերազմի սկզբից Սարդարյանը մեկնել է բանակ և ակտիվորեն մասնակցել հայրենիքի պաշտպանությանը՝ սկզբում սակրավորների խմբում՝ Մոսկվայի մոտ, իսկ հետագայում՝ 89-րդ դիվիզիայում, մասնակցել է արդեն 226-րդ դիվիզիայի, 987-րդ գնդի ինժեներական ծառայությունների պետի պաշտոնում։ Մարտական գործողությունների ճանապարհը Մոզդոկից հասել է Կարպատներ, Չեխոսլովակիայի Կոշիցե քաղաքը։ Որպես սակրավորների վաշտի հրամանատար, իսկ հետագայում գնդի ինժեներական ծառայությունների պետ, տարբեր միավորումների կազմում մասնակցել է մի շարք ռազմաճակատների մարտական գործողություններին։ 1944 թվականին ռազմաճակատում ընդունվել է ԽՄԿԿ շարքերը։ Ցուցաբերած արիության և խիզախության համար Սարդարյանը պարգևատրվել է Կարմիր աստղի, և Հայրենական պատերազմի 2-րդ աստիճանի շքանշաններով և մի շարք մեդալներով։ 1945 թվականի հունվարի վերջին մարտական առաջադրանքը կատարելիս ծանր վիրավորվել է։ 1945 թվականի մայիսին զորացրվել է որպես Հայրենական պատերազմի հաշմանդամ, կապիտանի կոչումով։

Զորացրվելուց հետո Սարդարյանն աշխատանքի է անցել լեռնամետալուրգիական տեխնիկումում։ 1966 թվականին ստացել է տեխնիկական գիտությունների թեկնածուի գիտական աստիճան, այնուհետև դոցենտի պաշտոն։ Աշխատել է պոլիտեխնիկական ինստիտուտի շինարարական մեխանիկայի ամբիոնի վարիչ։

Շինարարական ֆակուլտետի 50-ամյակի առթիվ Սարդարյանն արժանացել է ՀԽՍՀ վաստակավոր ինժեների պատվավոր կոչման։ Նա գիտական աշխատանքների հեղինակ է, ունի ուսումնամեթոդական ձեռնարկներ։ Ակտիվորեն մասնակցել է ֆակուլտետի և ինստիտուտի քաղաքական-հասարակական կյանքին, ուսանողների ռազմահայրենասիրական դաստիարակությանը։

## Պարգևներ
* Կարմիր աստղի շքանշան
* Հայրենական պատերազմի 2-րդ աստիճանի շքանշան
* ՀԽՍՀ վաստակավոր ճարտարագետ

## Ծանոթագրություններ

Կատեգորիա:ՀԽՍՀ վաստակավոր ճարտարագետներ
Կատեգորիա:ՀՊՃՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Տեխնիկական գիտությունների թեկնածուներ
Գուրգեն Ստեփանյան

**Գուրգեն Խաչատուրի Ստեփանյան** (), հայ մանկավարժ։ ԽՄԿԿ անդամ (1942): Հայրենական մեծ պատերազմի մասնակից։

## Կենսագրություն
Գուրգեն Ստեփանյանը ծնվել է 1910 թվականին, Սևանի շրջանի Դդմաշեն գյուղում։ Կամո քաղաքում միջնակարգն ավարտելուց հետո աշխատանքի է անցել նախ Դդմաշենի, ապա՝ Հրազդանի շրջանի Քաղսիի դպրոցներում, դասավանդել է հայոց լեզու։ Սովորել է Թբիլիսիի պետական համալսարանի բանասիրական ֆակուլտետում, որն ավարտել է 1940 թվականին, 1948 թվականին ավարտել է նաև նույն համալսարանի պատմության ֆակուլտետի հեռակա բաժինը։

1942 թվականին Ստեփանյանը ընդունվել է Մախաչկալայի հետևակային ուսումնարանը, որն ավարտելուց հետո, վաշտի հրամանատարի պաշտոնով, մեկնել է ռազմաճակատ։ 1942 թվականին ընդունվել է ԽՄԿԿ շարքերը։ 1943 թվականին Ստեփանյանը տեղափոխվել է հայկական փառաբանված 89-րդ դիվիզիա և նշանակվել 526-րդ գնդի 9-րդ վաշտի հրամանատար։ Վերխնեբականսկի հյուսիս-արևմտյան մատույցներում 526-րդ գունդը  ճեղքելով թշնամու պաշտպանության երկրորդ գիծը գրավել է այն։ Մարտական առաջադրանքը կատարելու համար ավագ լեյտենանտ Ստեփանյանն արժանացել է Կարմիր աստղի շքանշանի։ Նրա մարտական ճանապարհը Կովկասից հասել է Գերմանիա։ Գուրգենը երեք անգամ վիրավորվել է, բուժվելուց հետո վերադարձել է շարք։

1945 թվականին զորացրվելուց հետո Ստեփանյանը անցնել է մանկավարժական աշխատանքի, դասավանդել է մայրենի լեզու, պատմություն, աշխատել է միջնակարգ դպրոցի ուսումնական մասի վարիչ, տնօրեն։ Ստեփանյանը ընտրվել է Հայաստանի ուսուցիչների համագումարների պատգամավոր, պարգևատրվել է «Պատվո նշան» շքանշանով, «Ժողովրդական կրթության գերազանցիկ» կրծքանշանով, բազմաթիվ մեդալներով, պատվոգրերով։ Վաստակաշատ մանկավարժն անցել է կենսաթոշակի, բայց շարունակել է աշխատել Չարենցավանի դպրոցում։

## Պարգևներ
* Կարմիր աստղի շքանշան
* «Պատվո նշան» շքանշան
* «Ժողովրդական կրթության գերազանցիկ» կրծքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Անուշավան Տոնապետյան

**Անուշավան Մանուկի Տոնապետյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Անուշավան Տոնապետյանը ծնվել է 1924 թվականին, Թալինի շրջանի Ահագչի (Զովասար) գյուղում։ 1940-1941 ուսումնական տարում ավարտել է Կարմրաշեն գյուղի միջնակարգ դպրոցը։ 1941-1942 թվականներին աշխատել է հայրենի գյուղում՝ որպես ուսուցիչ։

1942 թվականի դեկտեմբերին Անուշավանը զորակոչվել է կարմիր բանակ։ 1943 թվականին Անդրկովկասյան ռազմաճակատի 18-րդ բանակի հատուկ կամրջաշինական գումարտակի կազմում մասնակցել է Թամանի թերակղզու ազատագրմանը, նոյեմբերին զորամասը տեղափոխվել է Առաջին Ուկրաինական ռազմաճակատ, որի շարքերում մասնակցել է Դնեստր, Վիսլա և Օդեր գետերի անցումներին, Կամենեց-Պոդոլսկ, Տերնոպոլ և Սանդոմիր քաղաքների ազատագրմանը, ինչպես նաև Բեռլինի գրավմանը։ 1945 թվականի օգոստոս ամսին Տոնապետյանը հեռավորարևելյան ռազմաճակատի զորքերի կազմում մասնակցել է Ճապոնիայի դեմ պատերազմին։

Տոնապետյանը պարգևատրվել է «Մարտական ծառայությունների համար», «Բեռլինի գրավման համար» և այլ մեդալներով։

1946 թվականի դեկտեմբերին Տոնապետյանը զորացրվել է բանակից և անցել մանկավարժական աշխատանքի։ 1947-1963 թվականներին աշխատել է Թալինի շրջանի դպրոցներում՝ որպես պատմության ուսուցիչ, միաժամանակ ավարտել է Երևանի հեռակա մանկավարժական ինստիտուտի պատմության ֆակուլտետը։ 1948-1954 թվականներին համատեղության կարգով աշխատել է Ահագչիի միացյալ գյուղխորհրդի գործկոմի նախագահ։ 1963 թվականին տեղափոխվել է Երևան և աշխատել № 87 դպրոցում՝ որպես պատմության ուսուցիչ։ 1967-1980 թվականներին աշխատել է Երևանի № 104 միջնակարգ դպրոցում որպես ուսմասվար և պատմության ուսուցիչ, թույլ տեսնող երեխաների գիշերօթիկ միջնակարգ դպրոցի տնօրենի ուսումնադաստիարակչական աշխատանքների գծով տեղակալ, 1980 թվականից՝ պատմության և հասարակագիտության առարկաների ուսուցիչ։ Լավագույն աշխատանքի համար նա արժանացել է «Աշխատանքի արիության» մեդալի և մի շարք պատվոգրերի։

Անուշավան Տոնապետյանը մահացել է 2004 թվականին։

## Պարգևներ
* «Մարտական ծառայությունների համար» մեդալ
* «Բեռլինի գրավման համար» մեդալ
* «Աշխատանքի արիության» մեդալ

## Ծանոթագրություններ

Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ռուբեն Հլղաթյան

**Ռուբեն Մուշեղի Հլղաթյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Ռուբեն Հլղաթյանը ծնվել է 1915 թվականին, Մշո գավառի Յոթնջուր գյուղում, չքավոր գյուղացու ընտանիքում։ 1915 թվականին թուրքական կոտորածից փրկվելու համար նրա ծնողները Արևմտյան Հայաստանից գաղթել են Լենինական։ 1936 թվականին ավարտելով Լենինականի մանկավարժական տեխնիկումը, ուսուցչական աշխատանքի է նշանակվել Ամասիայի շրջանում։ Մինչև 1942 թվականը Ռուբեն Հլղաթյանն աշխատել է Գետաշեն, Բանդիվան գյուղերում, եղել է դպրոցի տնօրեն։

1942 թվականին Ռուբենը զորակոչվել է կարմիր բանակ և ծառայությունն սկսել է 89-րդ հայկական հրաձգային դիվիզիայում, որի կազմում Կովկասյան նախալեռներից մարտերով հասել է Բեռլին։ Սկզբում եղել է գնդացրորդ, իսկ 1943 թվականին ավարտել է քաղաշխատողների կարճատև դասընթացները, ստացել լեյտենանտի կոչում, նշանակվել է գնդացրային վաշտի հրամանատարի քաղաքական գծով տեղակալ, այնուհետև՝ հակատանկային դասակի հրամանատար։ 1944 թվականի հունվար-փետրվար ամիսներին 89-րդ հայկական հրաձգային դիվիզիան համառ մարտեր է մղել Կերչ քաղաքի ուղղությամբ, Գարագոռնի բարձունքի գրավման համար։ Ռուբենի դասակը մասնակցել է նաև Կերչ, Սևաստոպոլ քաղաքների ազատագրմանը։ 1944 թվականի սեպտեմբերին հայկական դիվիզիան փոխադրվել է Լեհաստան, համալրվելուց հետո անցել Վիսլա գետը և շարունակել մարտերը։ Լեհաստանի սահմանագլխին Ռուսկի բրուտ գյուղի շրջակայքում խիզախության համար Հլղաթյանը պարգևատրվել է Հայրենական պատերազմի 1-ին աստիճանի շքանշանով։ Հետագայում Ռուբենի վաշտը մարտերով հասել է Էլբա գետը։ Հլղաթյանը պարգևատրվել է Կարմիր աստղի երեք շքանշաններով և մի շարք այլ մեդալներով։

1946 թվականին Հլղաթյանը զորացրվել է բանակից և աշխատանքի անցել ՀԿԿ Ախուրյանի շրջկոմում՝ որպես բաժնի վարիչ։ Այնուհետև ավարտել է ՀԿԿ Կենտկոմին առընթեր կուսակցական դպրոցը և աշխատել տարբեր բնագավառներում, պատմություն է դասավանդել դպրոցում։

1976 թվականին Հլղաթյանը անցել է կենսաթոշակի և ղեկավարել է Հայրենական պատերազմի վետերանների Ախուրյանի շրջանային խորհուրդը։

## Պարգևներ
* Կարմիր աստղի շքանշան (եռակի)
* Հայրենական պատերազմի 1-ին աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Դպրոցի տնօրեններ
Խաչիկ Հարությունյան (մանկավարժ)

**Խաչիկ Ավետիսի Հարությունյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Խաչիկ Հարությունյանը ծնվել է 1918 թվականին, Հրազդանի շրջանի Աթարբեկյան գյուղում։ Խաչիկը սովորել է գյուղի միջնակարգ դպրոցում, միաժամանակ հասարակական կարգով պարապել է անգրագիտության վերացման խմբերում։ Միջնակարգ դպրոցը նոր էր ավարտել, երբ սկսվել է Մեծ հայրենականը։

Խաչիկը մեկնել է բանակ, առաջին մկրտությունը ստացել է Կովկասի պաշտպանության ծանր մարտերում, 151-րդ հրաձգային դիվիզիայի 581-րդ գնդի 7-րդ վաշտում։ 1943 թվականին Խաչիկը զորքի հետ ազատագրել են Մոզդոկ քաղաքը, այնուհետև մասնակցել է Սալսկ, Ազով, Ռոստով, Տագանրոգ քաղաքների ազատագրման հերոսամարտերին։ Երկու անգամ վիրավորվել է, հոսպիտալներում ապաքինվելուց հետո զորացրվել է 1944 թվականի աշնանը, որպես պատերազմի հաշմանդամ։

Մարտական սխրանքների համար Հարությունյանը արժանացել է «Խիզախության համար», «Կովկասի պաշտպանության համար», «Մարտական ծառայությունների համար», Գերմանիայի դեմ տարած հաղթանակի համար և ուրիշ մեդալների, Գերագույն գլխավոր հրամանատարության բազմաթիվ շնորհակալագրերի։

Պատերազմից հետո Հարությունյանը ստացել է բարձրագույն կրթություն և նվիրվել է մանկավարժական գործունեության։ Տնօրեն է աշխատել սկզբում Չարենցավանի պրոֆտեխուսումնարանում, ապա՝ Ծաղկաձորի գիշերօթիկ դպրոցում ուսուցիչ, Մաքրավանի № 8 դպրոցի տնօրեն։ Վերջին տարիներին ղեկավարել է Հրազդան քաղաքի № 3 երեկոյան միջնակարգ դպրոցի աշխատանքները։

## Պարգևներ
* «Մարտական ծառայությունների համար» մեդալ
* «Կովկասի պաշտպանության համար» մեդալ
* Գերմանիայի դեմ տարած հաղթանակի համար մեդալ
* «Խիզախության համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Արիության մեդալակիրներ
Positions

**«Positions»** (փոքրատառերով), ամերիկացի երգչուհի Արիանա Գրանդեի երգը, որը թողարկվել է 2020 թվականի հոկտեմբերի 23-ին Republic Records լեյբլի միջոցով։ Որպես նրա վեցերորդ ստուդիական ալբոմի գլխավոր սինգլ, երգը ուղարկվել է ամերիկյան փոփ ռադիո հոկտեմբերի 27-ին։ «Positions»-ը փոփ ժանրի երգ է, կառուցված կիթառի վրա, թրեպ բիթով և R&B-ի տարրերով։ Տեքստում Գրանդեն առաջարկում է իր սիրային հետաքրքրությանը ռոմանտիկ հարաբերություններ սկսել։

## Նախապատմություն և թողարկում
2020 թվականի հոկտեմբերի 14-ին Թվիթթերում Գրանդեն հայտնել է, որ իր սպասվող ալբոմը թողարկվելու է նույն ամսին։ Հոկտեմբերի 17-ին նա դանդաղեցված հոլովակ է հրապարակել, որում, ստեղնաշարի վրա «positions» բառն է գրում։ Թիզերից հետո, Գրանդեի պաշտոնական կայքում հետհաշվարկ է սկսվել։ Հոկտեմբերի 21-ին Արիանան հրապարակել է երգի շապիկը և թողարկման ամսաթիվը։ Նույն օրն ավելի ուշ նա հրապարակել է մի փոքր հատված իր սպասվող երգից։ «Positions»-ը թողարկվել է թվային ներբեռնման և սթրիմինգի ձևաչափերով հոկտեմբերի 23-ին, իսկ չորս օր անց ուղարկվել է ԱՄՆ-ի ժամանակակից հիթերի ռադիոկայաններ։

## Ստեղծագործություն
«Positions»-ը նկարագրվում է որպես փոփ ժանրի երգ՝ R&B-ի և թրեպի տարրերով։ Տեքստը Գրանդեի մասին է, որը խոստանում է իր սիրելիին, որ հավատարիմ է մնալու։ Ենթադրվում է, որ երգը գրվել է Գրանդեի նեկայիս զուգընկերոջ՝ Դալտոն Գոմեսի մասին։ Երգը գործիքավորելու ժամանակ կիթառ է օգտագործվել։

## Երաժշտական տեսահոլովակ
Երգի տեսահոլովակը թողարկվել է նույն օրը՝ հոկտեմբերի 23-ին։ Տեսահոլովակը նկարահանվել է Դեյվ Մեյերսի կողմից, որում Գրանդեն ներկայանում է որպես ԱՄՆ նախագահ։ Տեսահոլովակում Արիանան ցուցադրվում է տարբեր պայմաններում, ներառյալ ԱՄՆ-ի առանձնասենյակում ժողովի ժամանակ, հարավային մարգագետնում, օվալաձև աշխատասենյակում, ինչպես նաև խոհանոցում
։ Տեսահոլովակում էպիզոդիկ դերով հայտնվել են Թեյլոր Փարքսը և Վիկտորիա Մոնեթը, ինչպես նաև Գրանդեի մայրը՝ Ջոանը։ Քննադատները նշել են կապը տեսահոլովակի և ԱՄՆ-ում 2020 թվականի նախագահական դեբատի միջև, որը տեղի է ունեցել տեսահոլովակի թողարկումից ժամեր առաջ։

## Տարեվերջյան ցանկեր

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջան հիթ-շքերթներ

## Հորիզոնական

## Թողարկման պատմություն

## Ծանոթագրություններ

Կատեգորիա:2020 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Արիանա Գրանդեի երգեր
Շանդոր Վյորեշ

**Շանդոր Վյորեշ** (, ), հունգարացի բանաստեղծ և թարգմանիչ։

## Կենսագրություն
Տպագրվել է 15 տարեկանից սկսած։ 1932 թվականին նրա բանաստեղծությունները լույս են ընծայվել «Արևմուտք» () հայտնի ամսագրում։ Ավարտել է Պեչ քաղաքի համալսարանը, պաշտպանել թեզը ստեղծագործական փիլիսոփայության վերաբերյալ (1938 թվական), աշխատել է գրադարանում։ Երկրորդ համաշխարհային պատերազմի ժամանակ եղել է հարկադիր աշխատանքի մեջ։ 1948-1951 թվականներին ճամփորդել է։ Սոցիալիստական ռեալիզմի կանոնին չհամապատասխանելով՝ նրա ստեղծագործությունները 1948 թվականից մինչև 1964 թվականները շատ հազվադեպ է հրապարակվել։

Շանդոր Վյորոեը  թարգմանել է  ռուսական բանաստեղծություններ (Պուշկին, Լերմոնտով), ուկրաինական (Շևչենկո, Ի. Ֆրանկո, Լեսյա Ուկրաինկա), վրացական (Շոթա Ռուսթավելի), անգլիական (Շեքսպիր)],  Դաո Դե Ցզինի աշխատությունների թարգմանությունը մեծ ժողովրդականություն է վայելել։

## Ստեղծագործություններ
* *Hideg van* (1934)
* *A kő és az ember* (1935)
* *A teremtés dicsérete* (1938)
* *Meduza* (1944)
* *A szerelem ábécéje* (1946)
* *Elysium* (1946)
* *Gyümölcskosár* (1946)
* *A fogok tornáca* (1947)
* *Bóbita* (1955)
* *A hallgatás tornya* (1956)
* *Tarka forgó* (1958)
* *Tűzkút* (1964)
* *Gyermekjátékok* (1965)
* *Merülő Saturnus* (1968)
* *Zimzizim* (1969)
* *Psyche* (1972)
* *Télország* (1972)
* *Priapos* (1950, հրատար. հետմահու 2001թ․)

## Ծանոթագրություններ

## Գրականություն
* Fahlström S. Form and philosophy in Sándor Weöresʼ poetry. Uppsala: Acta Universitatis Upsaliensis, 1999
## Արտաքին հղումներ
*ВЕРЕШ Шандор

Կատեգորիա:Կոշութի մրցանակի դափնեկիրներ
Կատեգորիա:Հունգարացի բանաստեղծներ
Կատեգորիա:20-րդ դարի բանաստեղծներ
Կատեգորիա:Հունգարացի թարգմանիչներ
Կատեգորիա:Հունգարացի գրողներ
Կատեգորիա:Հունգարացի մանկագիրներ
Արմինե Բաբայան

**Արմինե Բաբայան** (), բազմաժանր նկարիչ է, նկարել է դիմանկարներ, նատյուրմորտներ, բնանկարներ։ Ապրել և ստեղծագործել է Փարիզում։ Ֆրանսիացի ամուսնու ազգանունով կոչվել է Կարբոնել։ Նկարչուհու նուրբ քնարականությամբ ներծծված ստեղծագործունները չեն ունեցել դարի ոգուն համապատասխան գրավիչ էֆեկտներ, և նա մնացել է աննկատ՝ հակառակ իր ունակությունների։ Նրա գործերի վերարտադրումը պարբերական մամուլում այնքան հազվադեպ են, որ դրանց հիման վրա հնարավոր չէ նրա ստեղծագործությանը սպառիչ բնութագիր տալ։ Նա արտասահմանի հայ նկարիչների շրջանում մեկն էր այն արվեստագետներից, որոնք տուրք չեն տվել օտար ազդեցություններին և համեմատաբար հարազատ են մնացել հայ ազգային արվեստի ավանդույթներին։ Նա ստեղծագործել է Փարիզում հազարավոր արվեստագետների շրջապատում, որոնց հետ մրցակցելը բավականաչափ դժվար է եղել, եթե ոչ անհնար։

## Կենսագրություն
Ծնվել է 1876 թվականին Թիֆլիսում Ավետիք Բաբայանի ընտանիքում։ Հակում դեպի նկարչություն նրա մեջ սկսել է երևալ մանկությունից՝ դպրոցում սովորելու տարիներից։ Նրա մեջ դեպի նկարչությունը եղած սերը զարգացնելու համար նպաստավոր են եղել թե՛ ընտանեկան և թե՛ դպրոցական միջավայրը։ Նրա հայրը կրթված, անվանի բժիշկ էր Թիֆլիսում, իսկ մայրը՝ Սոֆյա Բաբայանը, Գերմանիայում բարձրագույն կրթություն  ստացած կիրթ անձնավորություն էր, զբաղվում էր մանկավարժությամբ, տիրապետում էր մի քանի լեզուների՝ գերմաներեն, ռուսերեն, վրացերեն, հայերեն։

## Ստեղծագործություններ
Արմինե Բաբայանը նոր խոսք չի ասել, շարունակել է սահմանափակվել  19–րդ դարի նախաիմպրեսիոնիստական շրջանի արվեստի ռեալիստական ավանդույթներով։ Բաբայանի նախասիրած ժանրերից ավելի կատարյալը դիմանկարն է, որում ավելի նկատելի է նրա մասնագիտական  կարողությունը։
Արմինե Բաբայանի լավագույն դիմանկարներից է «Սոֆյա Բաբայանի դիմանկարը», «Ընթերցանություն» խորագրով դիմանկարը, քրոջ՝ Շուշանիկ Բաբայանի, քրոջ ամուսնու՝ Լուի Լալուայի, կոմպոզիտոր Լեոն Ալգազիի, Արշակ Չոպանյանի, տիկին Ֆանտայի դիմանկարները։ Արմինե Բաբայանը նկարել է նաև բազմաթիվ տղամարդկանց, կանանց, օրիորդների, երեխաների դիմանկարներ, որոնք մնում են անհայտ։ Բաբայանի ստեղծագործություններում կան մանուկներին նվիրված պատկերներ։ Մանուկներին նվիրված գործերը բազմազան են։ Պարբերական մամուլում հաճախակի հրապարակված գործերից է  «Փոքրիկ աղջիկը տիկնիկի հետ» նկարը։ Նրա նատյուրմորտներից են «Շուշանները պարտեզում», «Վարդեր և մեխակներ», «Կարմիր և սպիտակ վարդեր», «Խնձորենու ծաղկած ճյուղը», «Քրիզանթեմներ» և այլն։

## Ցուցահանդեսներ
1900 թվականից մասնակցել է ցուցահանդեսներին, որոնք կայացել են 1926, 1928, 1929, 1931 թվականներին։ Նա նույնիսկ ընտրվել է Փարիզի գեղարվեստի ազգային ազգային ընկերության անդամ՝ պարբերաբար մասնակցություն ունենալով այդ ընկերության կազմակերպած ցուցահանդեսներին։

## Ծանոթագրություններ

Կատեգորիա:Հայ նկարիչներ
Կատեգորիա:1876 ծնունդներ
Կատեգորիա:1971 մահեր
Կատեգորիա:Հայ դիմանկարիչներ
Azad Systems

**Azad systems** - անօդաչու թռչող սարքեր արտադրող իսրայելաադրբեջանական համատեղ ընկերություն։ Ստեղծվել է Ալիևների ընտանիքի օֆշորային կապիտալների միջոցով։

## Ստեղծում
2009 թ․ Իսրայելի և Ադրբեջանի միջև ստորագրվել է պայմանագիր Ադրբեջանում ԱԹՍ-ների գործարանի կառուցման մասին։ 2011 թ․ մարտին ձեռնարկությունը հանձնվել է շահագործման և կոչվել Azad Systems Co։ Այսօր այն արդեն զբաղվում է Orbiter և Aerostar տեսակի ԱԹՍ-ների արտադրությամբ։

## Ծանոթագրություններ

## Արտաքին հղումներ
* Azad systems 

Կատեգորիա:Ադրբեջանի ընկերություններ
Կատեգորիա:Ընկերություններ այբբենական կարգով
Կատեգորիա:Սպառազինության արտադրողներ
Ֆուտբոլի Էստոնիայի Սուպերգավաթ

**Ֆուտբոլի Էստոնիայի Սուպերգավաթ** () - խաղարկում են առաջնության չեմպիոնը և գավաթակիրը։ Առաջին եզրափակիչն անցկացվել է 1996 թվականին։

## Եզրափակիչներ

## Ակումբների վիճակագրություն

## Արտաքին հղումներ
* Էստոնիայի սուպերգավաթը jalgpall.ee կայքում
* Էստոնիայի սուպերգավաթը footballfacts.ru կայքում
* Էստոնիայի սուպերգավաթը sportaeg.ee կայքում
* RSSSF

Կատեգորիա:Ֆուտբոլի ազգային սուպերգավաթներ
Քիտ Ջարրեթ

**Քիտ Ջարրեթ** (, ), ամերիկացի ջազային դաշնակահար և երգահան։

## Կենսագրություն
Ջառետն ընտանիքի հինգ եղբայրներից ամենամեծն էր։ Երեք տարեկանում առաջին անգամ նստել ու սովորել է դաշնամուր նվագել։ Դա նրան շատ հեշտ է տրվել, և արդեն յոթ տարեկանում  իր առաջին մենահամերգն է ունեցել, որի ժամանակ նվագել է Բախի, Մոցարտի, Բեթհովենի, ինչպես նաև իր երկու ստեղծագործությունները։ Իսկ 1962 թվականին՝ 17 տարեկանում, իր առաջին մենահամերգն է տվել՝ բաղկացած միայն իր ստեղծագործություններից։

Նա իր կարիերան սկսել է Արտ Բլեյկիի «Jazz Messengers» անսամբլում 1960-ական թվականների կեսերին։ Որպես Չարլզ Լլոյդի անսամբլի անդամ՝ 1967 թվականին հյուրախաղերով շրջագայել է աշխարհով մեկ, այդ թվում նաև ԽՍՀՄ-ում։ 1968-1970 թվականներին մասնակցել է Մայլս Դևիսի  ֆյուժն անսամբլի փորձերին, որտեղ նվագել է էլեկտրական դաշնամուր և երգեհոն Չ.Կորիայի հետ միասին։ Չնայած Դևիսի ուժեղ հեղինակությանը՝ Ջառետը, ի տարբերություն Կորիայի, այդպես էլ չի դարձել նոր խառը ոճի հետևորդը և 1970-ական թվականներին վերադարձել է ավանդական ակուստիկ ջազին։

1973 թվականից մինչև 1979 թվականը ելույթներ է ունեցել «European Quartet» անսամբլի հետ, 1983 թվականից ելույթ է ունեցել «Standards» տրիոյում, որը կոչվել է նաև «Քեյթ Ջառետի տրիո»։

Ք. Ջառետի համերգների որոշիչ ուղղությունը  եղել է *free jazz* ոճը՝ ջազային բալլադների հատկանիշներով։ 
 
Ջառետը հայտնի է եղել իր իմպրովիզներով(օրինակ՝ The Köln Concert)՝ տարաբնույթ երաժշտական ժանրերի  ներգրավմամբ։ Ջազից բացի, նա ունեցել է ակադեմիական երաժշտացանկ։ Նրան են պատկանել Բախի ԼՏԿ և «Գոլդբերգ վարիացիաները»(առաջին մասը կատարել է դաշնամուրի վրա, երկրորդը՝ կլավիսինի), ինչպես նաև Շոստակովիչի «24 պրելուդիաներ և ֆուգաներ» շարքը։

2003 թվականին նա դարձել է« Polar Music Prize» մրցանակի միակ դափնեկիրը։ Մրցանակի պատմության մեջ առաջին անգամ այն չի բաժանվել մի քանի հայտատուների միջև։

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի երաժիշտներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի դաշնակահարներ
Կատեգորիա:Ամերիկացի դասական երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի կոմպոզիտորներ
Կատեգորիա:Ամերիկացի ջազմեններ
Կատեգորիա:Ամերիկացի ստեղնահարներ
Կատեգորիա:Գուգենհայմի կրթաթոշակառուներ
Կատեգորիա:Կոմպոզիտորներ այբբենական կարգով
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Ջազմեններ
Ավետիք Իշխանյան

**Ավետիք Ռաֆայելի Իշխանյան** (), իրավապաշտպան, հասարակական գործիչ, «Հայաստանի Հելսինկյան կոմիտեի» իրավապաշտպան հասարակական կազմակերպության ղեկավար։

## Կենսագրություն
Ավետիք Իշխանյանը ծնվել է 1955 թվականին՝ Երևանում։ Հայրը հայտնի լեզվաբան, գրականագետ Ռաֆայել Իշխանյանն է, մայրը Վահան Չերազի դուստր՝ մանագիտությամբ լեզվաբան՝ Բյուրակն Չերազը։ Ավետիք Իշխանյանը 1972 թվականին ավարտել է Ն.Կ. Կրուպսկայայի անվան թիվ 19-ը (այժմ՝ Նիկոլ Աղբալյանի անվան թիվ 19) միջնակարգ դպրոցը։ 1972-1977 թվականները սովորել է Երևանի Պետական համալսարանի երկրաբանական ֆակուլտետի գեոֆիզիկայի բաժնում։

1977-1984 թվականներին աշխատել է Երևանի «Հայգունմետգիտնախագիծ» գիտահետազոտական ինստիտուտի երկրաբանական բաժնում՝ սկզբում որպես որպես ինժեներ, ապա՝ ավագ գիտաշխատող, այնուհետև պետրոֆիզիկայի ենթաբաժնի վարիչ։

1984-1987 թվականներին կրթությունը շարունակել է Լենինգրադի (Սանկտ Պետերբուրգ) Համամիութենական երկրաբանական գիտահետազոտական ինստիտուտի (ՎՍԵԳԵԻ) ասպիրանտուրայում, 1987 թվականին Լենինգրադում պաշտպանել է ատենախոսություն և ստացել երկրաբանա-հանքաբանական գիտությունների թեկնածուի գիտական աստիճան։

Հայաստան վերադառնալուց հետո 1987 թվականին համախոհների հետ հիմնադրել և ղեկավարել է կրթական «Մաշտոց» միավորումը։

1988 թվականի օգոստոսից Ավետիք Իշխանյանը եղել է «Ղարաբաղ» կոմիտեի անդամ։

1996 թվականին համախոհների հետ հիմնադրել, այժմ էլ ղեկավարում է «Հայաստանի հելսինկյան կոմիտե» իրավապաշտպան հասարակական կազմակերպությունը։ Ավետիք Իշխանյանը բազմաթիվ գիտական աշխատանքների, հրապարակախոսական հոդվածների հեղինակ է։

## Ծանոթագրություններ

Կատեգորիա:Նիկոլ Աղբալյանի անվան թիվ 19 հիմնական դպրոցի շրջանավարտներ
Կատեգորիա:Հայ երկրաբաններ
Կատեգորիա:Հայ իրավապաշտպաններ
Կատեգորիա:Հայ հասարակական գործիչներ
Կատեգորիա:«Ղարաբաղ» կոմիտեի անդամներ
Կատեգորիա:Գիտությունների թեկնածուներ
Դավիթ Մաթևոսյան

**Դավիթ Ղևոնդի Մաթևոսյան** (), ՀՀ ԱԺ նախկին պատգամավոր, ազատամարտիկ, Արցախյան ազատամարտի մասնակից, քաղաքական գործիչ։

## Կենսագրություն
Ծնվել է Մեղրիի շրջանի Կարճևան գյուղում 1960 թվականի մարտի 22-ին։ Ավարտել է Հայկական գյուղատնտեսական ինստիտուտը՝ ինժեներ հիդրոտեխնիկի որակավորմամբ։  1982-1983 թվականներին որպես աշղեկ աշխատել է Ագարակի հանքաշինական վարչությունում, 1983-1984 թվականներին՝ Մեղրիի ոռոգման և ջրամիացման համակարգերի վարչությունում՝ ինժեներ, 1984-1985 թվականներին եղել է ՀԼԿԵՄ Մեղրիի շրջկոմի հրահանգիչ, 1985-1991 թվականներին՝ Կարճևանի պետտենտեսության տնօրեն։

1991-1995 թվականներին եղել է  Մեղրիի ՆԳ բաժնի պետ։

1995 թվականին ընտրվել է ՀՀ առաջին գումարման ԱԺ պատգամավոր, ԱԺ արտաքին հարաբերությունների մշտական հանձնաժողովի անդամ, «Հանրապետություն» խմբակցության անդամ, անկուսակցական։ 2008 թվականի մարտի մեկի գործով հունիսի 17-ին դատապարտվել էր 3 տարվա ազատազրկման։ 2009 թվականի հունիսի 22-ին համաներմամբ ազատ է արձակվել։

Զոհվել է 2020 թվականի հոկտեմբերի 23-ին Ադրբեջանի ծավալած լայնամասշտաբ պատերազմի ժամանակ։

## Ծանոթագրություններ

## Արտաքին հղումներ
*Դավիթ Ղևոնդի Մաթեւոսյան

 
*Անձնական կայք

Կատեգորիա:ՀՀ Ազգային ժողովի պատգամավորներ
Կատեգորիա:44-օրյա պատերազմի մասնակիցներ հայկական կողմից
Կատեգորիա:Հայ քաղաքական գործիչներ
Կատեգորիա:21-րդ դարի հայ քաղաքական գործիչներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:«Հանրապետություն» կուսակցության անդամներ
Ֆուտբոլի Բելառուսի Սուպերգավաթ

**Ֆուտբոլի Բելառուսի Սուպերգավաթ** - խաղարկում են առաջնության չեմպիոնը և գավաթակիրը։ Այն դեպքում, երբ առաջնության չեմպիոն և գավաթակիր է դարձել նույն թիմը, ապա խաղարկում են առաջնության չեմպիոնը և գավաթի եզրափակիչ դուրս եկած թիմը։

## Պատմություն
### Մրցաշրջանի Գավաթ
**Մրցաշրջանի Գավաթը** անցկացվել է 1994 թվականին երկրի չեմպիոն Մինսկի «Դինամո» ակումբի և գավաթի եզրափակիչ դուրս եկած «Բոբրույսկ» ակումբի հետ (գավաթակիր էր դարձել Մինսկի Դինամոն, իսկ Բոբրույսկը առաջնությունում 5-րդ տեղն էր զբաղեցրել)։ Հանդիպումը կայացավ Մինսկի «Դինամո» մարզադաշտում, և Դինամոն կարողացավ հաղթել 5:3 հաշվով։ Այս տիտղոսը պաշտոնական բնույթ չունեցավ և հետագայում չանցկացվեց։

### Սուպերգավաթ
Ֆուտբոլի Բելառուսի Սուպերգավաթի պատմությունը սկսվել է 2010 թվականի գարնանը։ Առաջին հաղթողն է դարձել «ԲԱՏԷ» ակումբը մրցելով 2008/09 մրցաշրջանի գավաթակիր Նավապոլացկի «Նավթան» ակումբի հետ։

## Արդյունքներ

## Ակումբների վիճակագրություն

## Խաղացողների վիճակագրություն

## Ռմբարկուներ

## Ծանոթագրություններ

## Արտաքին հղումներ
* Բելառուսի սուպերգավաթը football.by կայքում

Կատեգորիա:Ֆուտբոլի ազգային սուպերգավաթներ
TDW

**TDW** (գերմ․` Gesellschaft für verteidigungstechnische Wirksysteme mbH) ուղղորդվող հրթիռների մարտագլխիկներ մշակող և արդյունահանող եվրոպական առաջատար ընկերություն։ Ընկերությունը հիմնադրվել է 1994 թ․ և ունի 130 աշխատող։ Տեղակայված է Գերմանիայի Շրոբենհաուզեն քաղաքում։ TDW-ն MBDA Deutschland GmbH ընկերության 100% դուստր ձեռնարկությունն է և հանդիսանում է եվրոպական  ուղղորդվող զենքերի արտադրությամբ զբաղվող MBDA ընկերության մասը։

## Պատմություն
Ընկերությունը ստեղծվել է Շրոբենհաուզեն քաղաքի տեղում 1960-ականներին։ Գործունեությունը սկսվել է որպես Bölkow ընկերության մաս, որը հետագայում գարձել է DASA, ապա՝ Messerschmitt-Bölkow-Blohm (MBB)։ Որպես իրավաբանական անձ TDW-ն ստեղծվել է 1994 թ․՝ որպես DASA-ի դուստր ձեռնարկություն։ 1995 թ․ DASA-ի և Dornier GmbH-ի ողջ հրթիռաշինական գործունեությունը միավորվեց LFK-Lenkflugkörpersysteme GmbH ընկերությունում, որի 100% սեփականությունն էր հանդիսանում TDW ընկերությունը։ Այն LFK-ի հետ միասին միացվեց EADS (այժմ՝ Airbus) ընկերությանը, որն էլ 2006 թ․ վաճառեց դրանք եվրոպական հրթիռաշինական MBDA խմբին։ 2012 թ․ LFK GmbH-ն վերանվանվեց MBDA Deutschland GmbH։ Վիքիլիկսը դիվանագիտական խողովակներով պարզել էր, որ TDW-ը ճանաչվել է որպես օտարեկրյա տարածքում ԱՄՆ-ի ռազմական տեխնիկայի «կարևոր ենթակառուցվածքներից ու հիմնական ռեսուրսներից» մեկը։

## Արտադրանք
TDW-ն ունի հաճախորդներ  Ֆրանսիայից, Գերմանիայից, Նորվեգիայից, Շվեդիայից, Թուրքիայից, Միացյալ Թագավորությունից և ԱՄՆ-ից։ Ընկերության արտադրատեսակները ներառում են բոլոր տեսակի մարտագլխիկներ։ Բեկորային/ֆուգասային մարտագլխիկներ և խոցունակության բարձրացման սարքավորումներ, արկեր փակ պաշտպանական կառույցների ոչնչացման և հականավային կիրառությունների համար, կումուլյատիվ էֆեկտներ տանկերի ոչնչացման համար և բազմակի ազդեցության մարտագլխիկներ տարբեր թիրախային կատեգորիաների ոչնչացման համար։ 2012 թ․ ցուցադրվեց նոր մշակված Mk82 մարտագլխիկը, որն օժտված է նորարարական չափանշելի տեխնոլոգիայով, այն ունակ է հարմարեցնելու պայթյունի ազդեցությունը ռազմական թիրախին համապատասխան մակարդակին՝ նվազագույնի հասցնելով ուղեկցվող վնասը։ Արհեստական բանականությամբ կառավարվող բազմաֆունկցիոնալ պայթուցիչը (PIMPF) դատարկ տարածությունները սենսորի միջոցով գտնող և թիրախային շերտերը հաշվարկող, կիրառության մեջ գտնվող պայթուցիչ է, որն ունի NSM և Taurus տեսակի մարտագլխիկներ։

### Հակատանկային հրթիռներ
* MILAN 1, MILAN 2, MILAN 2T, MILAN 3
* HOT, HOT-2, HOT-3
* PARS 3 LR (նախկինում՝ TRIGAT LR)
* Brimstone 2

### Հակաօդային հրթիռներ
* ALARM
* Roland
* Sidewinder / RIM-116 պտտվող կորպուսով հրթիռ
* MIM-104 Patriot|PAC-3 (խոցունակության բարձրացման սարքավորում)
* ASRAAM
* ESSM
* Mistral
* METEOR
* CAMM

### Հականավային հրթիռներ
* AS.34 Kormoran, Kormoran-2
* NSM
* RBS15 Mk3

### Համակցված զինամթերք
* STABO թռիչքուղիների ոչնչացման համար նախատեսված ռումբ MW-1 տեսակի կասետային ռազմամթերքի համար
* MEPHISTO Taurus KEPD 350 թևավոր հրթիռի համար

### Տորպեդներ
* Sting Ray Mod 1
* Spearfish Upgrade

### Պայթուցիչ
* PIMPF

## Ծանոթագրություններ

## Արտաքին հղումներ
*www.tdw-warhead-systems.com

Կատեգորիա:Գերմանիայի կազմակերպություններ
Wonder (երգ, Շոն Մենդես)

**Wonder**, կանադացի երգիչ Շոն Մենդեսի երգը նրա համանուն չորրորդ ստուդիական ալբոմից։ Երգը, որը ծառայում է որպես ալբոմի առաջատար սինգլ, թողարկվել է 2020 թվականի հոկտեմբերի 2-ին Island Records լեյբլի կողմից։ Երգը գրվել և արտադրվել է Մենդեսի, Սքոթ Հարիսի, Նեյթ Մերսերոյի և Քիդ Հարփունի կողմից։

## Թողարկում և գովազդ
Երգի ու ալբոմի մասին առաջին անգամ Մենդեսը հայտարարել 2020 թվականի սեպտեմբերի 30-ին իր թվիթերյան էջում, որտեղ նա գրել է «WHAT IS #WONDER»: Դրան հետևել է թվիթ, որը վերաբերում էր ինտերակտիվ վեբ-կայքին, որտեղ ինտերակտիվ սենյակում հատակին թղթի վրա գրված էր «Wonder» բառը։ Ավելի ուշ նա սոցիալական ցանցերում ձեռագիր գրառում էր հրապարակել և հաստատել, որ սինգլը, ինչպես նաև նրան ուղեկցող երաժշտական տեսահոլովակը կթողարկվի հոկտեմբերի 2-ին։

## Ստեղծագործություն
Երգը նկարագրվել է որպես բալադ։Լիրիկական առումով երգում Մենդեսը տեսնում է «երևակայական սցենարներ»։ Երգիչը նաև մեկնաբանություն է տալիս «թունավոր մասկուլինությանը», երգում է. «Զարմանում եմ, երբ ես լաց եմ լինում իմ ձեռքերում, ես սովոր եմ զգալ, որ դա ինձ ավելի քիչ տղամարդ է դարձնում»։

## Առևտրային հաջողություն
«Wonder»-ը թողարկվել է 18-րդ հորիզոնականով ''Billboard'' Hot 100-ում 2020 թվականի հոկտեմբերի 12-ին։ Երգը նաև ընդգրկվել է տարբեր եվրոպական երկրների չարթերում։

## Չարթեր

## Թողարկման պատմություն

## Ծանոթագրություններ